**P O R O Č I L O**

**O IZVEDBI PROJEKTA**

**Projekt ERASMUS+ - strateška partnerstva – Ključni ukrep 2 – sodelovanje za inovacije in izmenjavo dobrih praks – As-tu-soif? Are you Thirsty? Ali si žejen?**

Projekt je bil načrtovan za obdobje od 1. 9. 2018 do 31. 8. 2020. Zaradi težav povezanih s pandemijo COVID-19, je bil projekt podaljšan do 28. 2. 2021.

Cilji projekta so bili zavedati se pomena vode v gastronomiji, turizmu in vsakodnevnem življenju. Namen projekta je bil tudi spoznavanje pomena vode v ekologiji in trajnostnem razvoju. V času projekta so potekale številne izmenjave dijakov in učiteljev, žal v drugem delu le virtualne. Dijake so med samimi izmenjavami aktivno sodelovali med seboj in opravili številne aktivnosti.

S tem so tudi izboljšali znanje tujih jezikov, računskih veščin, uporabe informacijske tehnologije in kulinarike sodelujočih držav.

Zelo pomemben je bil kulturni vidik projekta izhajajoč iz gastronomije, turizma in naravne ter kulturne dediščine.

V času projekta so potekale izmenjave dijakov in učiteljev. V projekt so bile vključene šole iz Saint Amand Montronda-Francija, Namestovega-Slovaška, Coesfelda-Nemčija, S. Agate Militello-Italija in naše šole.

1. **GLAVNI POUDARKI**

Glavni poudarek projekta je bil zavedati se pomena vode v gastronomiji, turizmu in vsakodnevnem življenju.

Z aktivnostmi v projektu smo spoznali pomen vode tudi v ekologiji in trajnostnem razvoju. Na izmenjavah v Franciji, Nemčiji in na Slovaškem smo so tudi spoznali v živo, na zadnjih dveh mobilnostih, ki sta potekali virtualno pa na daljavo. Ugotavljali in analizirali smo svoj odnos do vode v vsakodnevnem življenju. Izboljšali smo znanje tujih jezikov in komunikacijske veščine na mednarodni ravni s spletnim delom z novimi orodji, kot so Jitsi, Zoom, Canva, Quizziz, Kahoot.

1. **PROJEKTNE AKTIVNOSTI, KI SMO JIH IZVAJALI NA SREDNJI ŠOLI IZOLA:**
2. **Obdobje od 1. 9. 2018 do 19. 11. 2018**

* Seznanitev dijakov in zaposlenih s projektom, s predstavitvijo ciljev projekta in predvidenih aktivnosti ter s sodelujočimi partnerskimi šolami.
* 12. 10. 2018 smo ob Erasmusovem dnevu skupaj v vseh šolah nazdravili s pitno vodo in s tem simbolično začeli s projektom. Povezali smo se preko mobilnih telefonov.
* Priprava na 1. mednarodni projektni sestanek (C1) v S. Agata Militello, Italija: zbiranje in priprava predlogov ter obstoječega materiala za izvajanje aktivnosti ter dosego zastavljenih ciljev, priprava natančnega koledarja izvedbe aktivnosti in mobilnosti glede na šolski koledar, priprava predloga števila dijakov na posamezni mobilnosti glede na razpoložljiva sredstva …

1. **1. mednarodni projektni sestanek (C1) v S. Agata Militello, Italija od 19. 11. 2018 - 22. 11. 2018**

- Vzpostavili smo medsebojne stike s šolo, sodelavci, ravnateljem, določili smo okvirne datume izmenjav, število dijakov na izmenjavah, razdelili medsebojne zadolžitve v projektu in zbirali ideje za dejavnosti.

- Izpeljali izobraževanje za etwinning, izobraževanje za padlet in izobraževanje za google dokumente.

- Srečali smo se z dijaki italijanske šole in ob tem je vsak partner v projektu predstavil svojo regijo in svojo šolo.

- Ogledali smo se mesto gostiteljico in povezave s tematiko v vodi ter bližnjo okolico ter mesto Palermo, katerega obisk je bil tudi osredotočen na temo projekta.

1. **Obdobje od 23. 11. 2018 do 1. 4. 2019**

* Izbira dijakov 2. letnikov smeri GTT (predstavitev ciljev projekta in mobilnosti, dijake smo izbrali glede na interes in šolski uspeh).
* Izdelava profilov dijakov ter izmenjava profilov z dijaki sodelujočih partnerskih šol.
* Vzpostavitev spletne strani projekta na spletni strani šole: <http://projektsizejen.splet.arnes.si/> z osnovnimi informacijami o projektu ter novicami in materiali.
* Vzpostavitev eTwining - TwinSpace projekta: <https://twinspace.etwinning.net/72106/home>.
* Vzpostavitev komunikacijske platforme na Google drivu za izmenjavo informacij in materialov med koordinatorji in učitelji partnerskih šol, za spremljanje napredka ter logistiko mednarodnih projektnih sestankov in aktivnosti učenja, poučevanja in usposabljanja.
* Z dijaki smo tudi pričeli z zbiranjem fotografij pojavov povezanih na temo vode.
* V aplikaciji google drive smo pripravili vprašalnik o porabi vode, ki ga je skupaj rešilo 286 udeležencev vseh petih šol sodelujočih v projektu.
* Dne 15. 2. 2019 smo izpeljali ekološki dan in očistili obalni pas med Simonovim zalivom in Belimi Skalami znotraj Krajinskega parka Strunjan.
* Dne 22. 3. 2019 smo v sodelovanju z Rižanskim vodovodom iz Kopra obeležili svetovni dan voda, ki je potekal pod sloganom Voda za vse – ne prezrimo nikogar. Z dijaki vključeni v projekt Erasmus+ – **Are You Thirsty? Ali si žejen? As to soif? (SOIF)** smo šolske vodne pipe opremili z izobraževalnimi nalepkami – Kapkove nalepke, tako da dijake vsak dan opominja, da je pitna voda na pipi tudi v prihodnje naša skupna in vsakodnevna skrb že danes. Izvedli smo tudi predavanje dijakom, na katerem je bil predstavljen namen Svetovnega dneva voda, ki je bil izbran na konferenci Združenih narodov o okolju in razvoju leta 1992, in sicer ozaveščanje o pomenu pitne vode ter trajnostne rabe vodonosnikov. Obravnavana je bila letošnja osrednja tema – Ne prezrimo nikogar, ki je oprta na šesti cilj trajnostnega razvoja Združenih narodov: voda za vse do leta 2030. Predstavljen je bil pomen varne oskrbe s pitno vodo, zakaj je voda pomembna, kaj je človekova pravica do vode, vzroki, zakaj so ljudje prikrajšani za dostop do vode in seveda kaj je potrebno storiti, da ne bi nikogar prezrli in upoštevali njegovo pravico do varne oskrbe s pitno vodo. Obravnavana je bila tudi pitna voda v Sloveniji, njena kakovost, njen pomen za zdravje, dostop do pitne vode v Sloveniji, poplavno ogrožena območja v Sloveniji ter pomen mokrišč.
* Predstavitev zaposlenim dosedanjih aktivnostih ter predstavitev programa aktivnosti učenja, poučevanja in usposabljanja v Izoli z zadolžitvami učiteljev, na pedagoški konferenci.
* Pričeli smo z izdelavo predlogov logotipa projekta.
* Priprava predstavitve Slovenije in naše šole – dostopno na spletni strani šole in eTwining-TwinSpace projekta.
* Sodelovanje na razrednih urah vseh oddelkov s predstavitvijo dijakom dosedanjih aktivnostih in predvidenih aktivnosti v prihodnje.
* Pričeli smo z desetdnevnimi meritvami količine padavin (15. 3. -24. 3. 2019) v vseh sodelujočih državah. Tako smo pri nas nakupili merilnike padavin in izvedli meritve na desetih različnih lokacijah ter jih primerjali z uradnimi podatkih dveh bližnjih padavinskih postaj.
* Priprave na mobilnost v Franciji (pridobivanje soglasij staršev, seznanitev staršev in ostale zadolžitve).

1. **C2 – aktivnosti učenja, poučevanja in usposabljanja v Saint-Amand-Montrond in Quiberon, Francija od 1. 4. 2019 – 5. 4. 2019** (priloga: poročilo o izvedenih aktivnostih – dostopno na: spletni strani projekta na spletni strani šole šole in eTwining-TwinSpace projekta).
2. **Obdobje od 6. 4. 2019 do 5. 5. 2019**

* Poročanje zaposlenim o poteku aktivnosti učenja, poučevanja in usposabljanja v Izoli ter o programu nadaljnjih aktivnosti v sklopu projekta na pedagoški konferenci.
* Predstavitev mobilnosti v Franciji ostalim dijakom. Predstavitev so pripravili dijaki, ki so se udeležili mobilnosti v Franciji.
* Priprave na mobilnost v Nemčiji (pridobivanje soglasij staršev, seznanitev staršev in ostale zadolžitve).

1. **C3 – aktivnosti učenja, poučevanja in usposabljanja v Coesfeldu, Nemčija od 6. 5. 2019 – 10. 5. 2019** (priloga: poročilo o izvedenih aktivnostih – dostopno na: spletni strani projekta na spletni strani šole in eTwining-TwinSpace projekta).
2. **Obdobje od 11. 5. 2019 do 6. 10. 2019**

* Predstavitev mobilnosti v Nemčiji ostalim dijakom. Predstavitev so pripravili dijaki, ki so se udeležili mobilnosti v Nemčiji.
* Dne 26.5.2019 smo organizirali kuharsko tekmovanje za osnovnošolce “Zlata kuhalnica«. Ob tej priložnosti smo vsem udeležencem predstavili naš projekt.
* Junija 2019 smo v lokalnem časopisu Mandrač objavili prispevek o sodelovanju v projektu Ali si žejen (<http://projektsizejen.splet.arnes.si/>)
* Nadaljevali smo z desetdnevnimi meritvami količine padavin (15. 6. -24. 6. 2019) in (15. 9.-24 .9. 2019) v vseh sodelujočih državah.
* Obisk, snemanje in izdelava videoposnetka o Sečoveljskih solinah, ki smo ga predstavili na mobilnosti na Slovaškem.
* Dijaki šole so pričeli z zbiranjem izrazov povezanih z vodo za izdelavo »vodnega slovarja«. Zbrane izraze z obrazložitvami so nato pri pouku angleškega jezika prevedli v angleščino. Tako pripravljen »vodni slovar« smo delili z s šolami partnericami za prevode v njihove matične jezike.
* V okviru projektnega tedna Šola nekoliko drugače smo v oktobru 2019 v programu gastronomija in turizem veliko pozornost namenili tudi vodi in pojavom povezanih z vodo. Tako smo na terenu fotografirali pojave v povezavi z vsemi vrstami voda, drugi dijaki pa so na terenu spoznavali vodne vire v Izoli.
* Priprave na mobilnost na Slovaškem (pridobivanje soglasij staršev, seznanitev staršev z namestitvami; dijakinje so prebivale pri slovaških dijakinjah in ostale zadolžitve).

1. **C4 – aktivnosti učenja, poučevanja in usposabljanja v kraju Namestovo, Slovaška od 7. 10. 2019 – 11. 10. 2019** (priloga: poročilo o izvedenih aktivnostih – dostopno na: spletne strani projekta na spletni strani šole in eTwining-TwinSpace projekta.
2. **Obdobje od 12. 10. 2019 do 13. 12. 2020**

* Predstavitev mobilnosti na Slovaškem ostalim dijakom. Predstavitev so pripravili dijaki, ki so se udeležili mobilnosti na Slovaškem.
* Seznanitev zaposlenim s potekom projekta in potekom izmenjav ter doprinosom le teh.
* Obisk slovaške šole iz Namestovega v Izoli ( od 21. 10. 2019 -25. 10. 2019), kjer smo jim predstavili šolo in bližnjo okolico. Slovaška šola je tudi sodelovala na Dnevu odprtih vrat 24. 10. 2019, kjer smo vsem morebitnim dijakom in njihovim staršem tudi prestavili sam projekt.
* V času od 25.12.2019 do 5.1.2020 smo med dijaki in zaposlenimi učitelji izvedli anketo o porabi vode v gospodinjstvih. Zanimalo nas je, koliko znaša povprečna poraba vode na posameznega člana gospodinjstva dnevno.
* Nadaljevali in zaključili smo z desetdnevnimi meritvami količine padavin (15.1. -24. 1. 2020) v vseh sodelujočih državah.
* 7. 2. 2020 smo gostili predstojnika Oddelka za geografijo Fakultete za humanistične študije v Kopru dr. Gregorja Kovačiča, izr. prof. Pripravil je zelo zanimivo predavanje z naslovom Varnost oskrbe s pitno vodo v slovenski Istri (<http://projektsizejen.splet.arnes.si/>)
* Na informativnih dnevih 14. 2. 2020 in 15. 2. 2020 smo predstavili nekaj aktivnosti, ki smo jih izvajali v okviru projekta.
* Dne 28. 2. 2020 smo se na povabilo Agencije Republike Slovenije za okolje in skupaj z Zvezo geografov Slovenije, Občino Izola, Osnovno šolo Livade in Oddelkom za geografijo Fakultete za humanistične vede iz Kopra udeležili postavitve nove oznake visokih voda na eni izmed stavb v starem delu Izoli v neposredni bližini izolskega mandrača, ko je bila ob poplavah 12 .11. 2019 presežena višina plimovanja iz leta 2008. Ob tej priložnosti smo pripravili plakat s fotografijami iz leta 2008 in na pročelju stavbe, kjer je bila postavljena nova oznaka še bolj nazorno prikazali obseg plime. Prireditve se je udeležilo okoli 30 naših dijakov.
* Pripravljali smo se na mobilnost, ki bo jo morali imeti od 30. 3 .2020 -3. 4. 2020 a je bila v zadnjem trenutku odpovedana, tudi našo mobilnost, ki bi jo morali izpeljati od 4. 5. 2020 -8. 5. 2020 smo morali kljub nekaterim že pripravljenim rečem zaradi zdravstvenih razmer odpovedati.

1. **C8 – aktivnosti učenja, poučevanja in usposabljanja v S. Agata Militello, Italija od 14. 12. 2020 – 18. 12. 2020 (virtualna mobilnost)** (priloga: program in poročilo o izvedenih aktivnostih – dostopno na: spletne strani projekta na spletni strani šole in eTwining-TwinSpace projekta.
2. **Obdobje od 19. 12. 2020 do 24. 1. 2021**

* Poročanje zaposlenim na pedagoški konferenci o poteku aktivnosti učenja, poučevanja in usposabljanja na virtualni mobilnosti ter o programu nadaljnjih aktivnosti v sklopu projekta, ko smo se pripravljali na virtualno mobilnost, ki je bila izpeljana na naši šoli.
* Izdelali smo navodila za varčevanje z vodo in jih delili z vsemi sodelujočimi v projektu.
* Izdelava aplikacije »Water dictionary«, z vodnimi izrazi v vseh jezikih partnerskih šol. Aplikacija je uporabna v različne namene in jo lahko vsakdo namesti (<https://padlet.com/LPJG/SOIFINSLOVENIA>).
* Z dijaki smo aktivno sodelovali pri pripravi programa za virtualno mobilnost, ki je potekala ob koncu januarja.

1. **C9 – aktivnosti učenja, poučevanja in usposabljanja v Izoli, od 25. 1. 2021 – 29. 1. 2021 (virtualna mobilnost)** (priloga: program in poročilo o izvedenih aktivnostih – dostopno na: spletne strani projekta na spletni strani šole in eTwining-TwinSpace projekta.
2. **Obdobje od 30. 1. 2021 do 28. 2. 2021**

* Poročanje zaposlenim o poteku aktivnosti učenja, poučevanja in usposabljanja na virtualni mobilnosti v Izoli
* Evalvacija projekta z dijaki in ugotavljanje rezultatov.
* Evalvacija rezultatov in učnih gradiv ter izdelkov, priprava dokumentacije za končno poročilo.

1. **AKTIVNOSTI UČENJA, POUČEVANJA IN USPOSABLJANJA**

V sklopu projekta smo v času od 25. 1. 2021 do 29. 1. 2021 virtualno gostili dijake (26) in učitelje (14) partnerskih šol. Na virtualni mobilnosti so sodelovali 3 učitelji naše šole in še 7 dijakov. Srečanje je bilo sprva planirano v maju 2021, vendar smo ga morali zaradi zdravstvene krize odpovedati. Srečanje dijakov in učiteljev je bilo namenjeno aktivnostim učenja, poučevanja in usposabljanja:

* Predstavitev Izole in Slovenije (power point in video).
* Razdelitev dijakov v mešane skupine (3x), kjer so se sami medsebojno pogovarjali o življenju v času covid-a, porabi vode v posameznih državah, podobnostih in razlikah pri tem, predlogih za varčevanje z vodo. Izdelali so SWOT analize o vplivu turizma na vse vrste voda. Svoje ugotovitve so nato vsem udeležencem tudi predstavili.
* Dijakom in učiteljem iz partnerskih držav smo tudi pripravili nekaj kvizov s katerimi smo preverili njihovo poznavanje Izole in Slovenije, ob koncu pa smo tudi izvedli anonimno anketo o zadovoljstvu z virtualno mobilnostjo (dodam)
* Prestavili smo primer povezave športnih aktivnosti in skrbi za čisto okolje; čiščenje obalnega morja s pomočjo supa).
* En dan smo namenili virtualnim izletom po Sloveniji. Tako smo obiskali Škocjanski zatok, Škocjanske jame in si ogledali Ljubljano.
* Imeli smo tudi predavanje biologinje iz Morske biološke postaje z naslovom: Vsi imamo radi morje. Ali zanj dovolj skrbimo?
* V času virtualne mobilnosti je vsaka država pripravila vsaj eno očiščevalno akcijo in te akcije so dijaki tudi predstavili z videoposnetki oz. projekcijami.
* Opravili smo tudi virtualno ekskurzijo v Sečoveljske soline ter predstavitev Rižanskega vodovoda, kjer smo dali poseben poudarek težavam z vodno oskrbo v slovenski Istri v poletnem času, ko se število prebivalcev zaradi turizma močno poveča, vodni izviri pa usahnejo.
* Lastnica Ribogojnice Fonda nam je pripravila izredno zanimivo predstavitev ribogojnice in načina dela pri vzgoji rib s posebnim poudarkom na brancinu kot njihovemu paradnemu konju.
* Zadnji dan smo imeli v živo tudi gastronomsko delavnico, kjer sta učiteljici kuharstva prikazali način priprave orade v solni skorji, dijaki smeri gastronomija in turizem pa so doma v okviru pouka na daljavo pripravili ribje juhe in nam jih žal lahko le pokazali.
* Na virtualni mobilnosti smo tudi predstavili slovar pojmov povezanih z vodo v vseh jezikih.
* Ob koncu smo pripravili krajšo zaključno slovesnost ter virtualno podelili potrdila o udeležbi. Nekaj besed je ob zaključku projekta namenil tudi koordinator projekta iz Francije.

Srečanje dijakov in učiteljev je bilo namenjeno aktivnostim učenja, poučevanja in usposabljanja. Virtualno mobilnost je otvorila ravnateljica Srednje šole Izola s pozdravnim nagovorom vsem sodelujočim.

Vse dneve so srečanja potekala preko spletne platforme Zoom. Na srečo smo imeli že nekaj izkušenj iz virtualne mobilnosti, ki je bila izvedena v mesecu decembru, sami pa smo se tudi v času dela na daljavo izučili dela s spletnimi orodji tako da večjih težav ni bilo.

Gostujoči dijaki in njihovi učitelji so sicer virtualno spoznali kulturno-zgodovinske, gastronomske in geografske značilnosti naše domovine.

Iz Srednje šole Izola se je aktivnosti učenja, poučevanja in usposabljanja na partnerskih organizacijah v tujini udeležilo 14 dijakov in 6 učiteljev. Uvodnega koordinacijskega srečanja pa sta se udeležila 2 učitelja.

1. **VPLIV**

Aktivni udeleženci, učitelji in dijaki so delali v novem okolju, zato so se soočali z novimi izzivi, povezanimi s socialnimi, kulturnimi, prehranskimi navadami in jezikovno raznolikostjo.

Cilji projekta so bili zavedati se pomena vode v gastronomiji, turizmu in vsakodnevnem življenju.

Med mednarodnimi srečanji so se v vsaki šoli izvajale poklicne veščine, povezane s hotelirstvom in turizmom. Cilj je bil pridobiti nova znanja skozi izmenjava praks. Na Slovaškem so priredili slavnostni sprejem na ladji, ki je plula po jezeru Namestovo do otoka,. V Franciji je bila organizirana kulinarična delavnica z morskimi algami in zelišči z obale. V Nemčiji so kulinarične delavnice poudarjale lokalne vire. V Italiji je izmenjava receptov s sardinami poudarila gastronomsko raznolikost tega območja. V Sloveniji pa v živo izkušnja recepta za orade v solni skorji.

Vsekakor je zdravstvena kriza pustila zelo velik pečat tudi na samem projektu, saj so bili stiki med partnerji nekaj časa prekinjeni zaradi prekinitve izobraževanja v šolah. Tudi zadnji dve virtualni mobilnosti smo izpeljali tako, da so dijaki večinoma sodelovali na mobilnostih od doma. Vse to je za organizatorje obeh virtualnih mobilnosti, tako v Italiji, kot v Sloveniji predstavljalo zelo velik zalogaj in ob koncu projekta lahko z veseljem sporočimo, da na nam je uspelo. Pred izvedbo virtualne mobilnosti v Italiji so se pojavljale celo ideje, da bi projekt enostavno zaključili brez izvedbe zadnjih dveh mobilnosti a je na koncu prevladala želja, da projekt izpeljati do konca.

Vpliv na dijake

Rezultati Po dveh letih smo ob koncu projekta ugotovili, da se dijaki, ki so bili vključeni v projekt Erasmus+, dobro zavedajo, kakšen pomen ima voda kot naravni vir, saj je le-ta bila ves čas povezovalni člen v projektu.

Rezultati spremljanja dijakov Srednje šole Izola:

* Dijaki, vključeni v projekt, so spremenili svoj odnos do vode v življenju. Naučili so se varčevati z vodo, tako da so predlagane varčevalne ukrepe upoštevali in jih posredovali tudi drugim.
* Dijaki so z izvedenimi ekološkimi ukrepi (čistilne akcije, ločeno zbiranje odpadkov,..) poskrbeli za čistejšo okolico svojih bivališč.
* Dijaki so spoznali težave z vodno oskrbo v slovenski Istri in načine reševanja teh težav.
* Dijaki so z meritvami količine padavin znotraj posameznih držav in med državami lahko spoznali raznolikost razporeditve padavin in vpliva le –teh na samo pokrajino in življenje v njej.
* Dijaki so spoznali, da se nam v prihodnje ob neupoštevanju priporočil glede zmanjševanja toplogrednih plinov obetajo hude poplave ob slovenski obali. To je bilo nazorno prikazano ob postavitvi oznake visokih voda v Izoli.
* Zavedajo se pomena pitne vode na katero smo lahko v Sloveniji ponosni.
* Dijaki so skozi projekt lahko nazorno spoznali, kako je voda uporabna v turizmu in gostinstvu, kako se lahko ob vodah razvijajo gospodarske dejavnosti, kako služi kot surovina v industriji in kako lahko tudi uničenim vodnim pokrajinam s primernimi ukrepi povrnemo nekdanji izgled. Pri vsem tem smo lahko trenutno v Sloveniji tudi zgled ostalim, saj nam je na tako kratki slovenski obalni liniji uspelo ohraniti nekatera območja nedotaknjena oz. smo jih zaščitili, hkrati pa smo druga območja namenili zelo intenzivni gospodarski rabi.

Dijaki, vključeni v projekt, so:

* Izboljšali oz. pridobili jezikovna znanja (angleščina, italijanščina, nemščina, slovaščina, delno francoščina) z obiskom drugih držav in virtualno gostitvijo udeležencev iz drugih držav.
* Izboljšali in nadgradili so svoja IKT znanja: dijaki so seveda večinoma uporabljali računalnik, posebej v času Covid-a 19 za izdelavo Power Point predstavitev logotipi itd. Veliko so uporabljali tudi snemalne naprave, predvsem mobilne telefone, saj so sami naredili zelo veliko videoprispevkov, s katerimi smo predvsem v drugem delu, skušali nadomestiti klasičen prikaz dogajanja.
* Razvili socialne, državljanske in komunikacijske spretnosti z virtualnim sprejemom udeležencev in gostovanjem v tuji državi.
* Povečali samozavest: Dijaki so po izmenjavi z drugimi državami bolj samozavestni, pripravljeni nastopati pred občinstvom, posebej se je to pokazalo pri virtualnih mobilnostih, kjer so lahko tudi pokazali znanje, ki so ga osvojili s svojim delom na daljavo konec preteklega in to šolsko leto.
* Pridobili znanje o partnerskih državah, o njihovih ekonomsko-socialnih, verskih, geografskih, zgodovinskih in kulturnih značilnosti – s samim obiskom in pripravami pred izmenjavo.
* Pridobili so tudi na sposobnosti reševanja problemov, razvila se je njihova kreativnost in kritično mišljenje.
* Z izdelanim slovarjem vodnih pojmov v jezikih vseh držav udeleženk smo tudi simbolično povezali države med seboj. Sam slovar bo lahko dijakom tudi pripomoček pri njihovem izobraževanju in vsakodnevnem življenju.

Vpliv na pedagoško osebje

* Z izmenjavami in prevajanjem se je znanje angleškega izpopolnilo in izboljšalo. Okvirno so pridobili nekaj znanj tudi iz francoskega ter slovaškega jezika, nekoliko pa še nadgradili razumevanje nemškega in italijanskega jezika.
* Močno so še nadgradili IKT znanja:Vzpostavitev spletne strani projekta na spletni strani šole: <http://projektsizejen.splet.arnes.si/> z osnovnimi informacijami o projektu ter novicami in materiali; vzpostavitev eTwining - TwinSpace projekta: <https://twinspace.etwinning.net/72106/home>, vzpostavitev komunikacijske platforme na Google drivu za izmenjavo informacij in materialov med koordinatorji in učitelji partnerskih šol, za spremljanje napredka ter logistiko mednarodnih projektnih sestankov in aktivnosti učenja, poučevanja in usposabljanja; uporabo aplikacije WhatsApp za hitrejše medsebojno komuniciranje, uporabo spletnih platform Padlet za objavo prispevkov in vodenje virtualnih mobilnosti <https://padlet.com/LPJG/articles>, <https://padlet.com/LPJG/GOLDFISH> in <https://padlet.com/LPJG/SOIFINSLOVENIA>.
* Pridobili so veliko novih pedagoških znanj z uporabo in izmenjavo učnih gradiv s partnerskimi organizacijami ter izmenjali primere dobre prakse in jih vključili v sam pedagoški proces v domači organizaciji. Pedagoškemu osebju bo pri izvajanju vzgojno-izobraževalnih dejavnosti lahko zelo koristil večjezični slovar vodnih pojmov.
* Motivacija za delo se je, kljub težavam zaradi daljše odsotnosti učiteljev in dijakov od klasičnega pouka, povečala – delo v projektu in z njim povezani dobri rezultati so spodbudili h kakovostnejšemu pedagoškemu delu vseh vključenih učiteljev.
* V pedagoški proces se je preko vključenih učiteljev vnesla evropska dimenzija in krepitev pomena Evropske unije, tudi z vidika zdravstvene krize, ki je žal močno prizadela vse države udeleženke.

Vpliv na organizacijo

* Vsebine, povezane z vodo in njenim pomenom smo vključili v projektni teden v programu gastronomija in turizma a je zdravstvena kriza povzročena zaradi Covida-19 preprečila še nekaj drugih načrtov, ki smo jih imeli v okviru projekta.
* Večja podpora vodstva šole – vpliv projekta in aktivnosti, ki so se izvajale v njegovem sklopu, je bil takoj zaznan, kar je pripomoglo k večji vključitvi in podpori vodstva šole, ki je bilo ključnega pomena za večjo vključitev vseh zaposlenih pri izvajanju projekta in doseganju rezultatov.
* Povečalo se je medpredmetno povezovanje pri vsebinah, ki jih je vpeljal projekt.
* Izmenjava dobrih praks pri izvajanju pedagoškega procesa, ki so vnesle nove dimenzije v izvedbo pouka.

Vpliv na lokalno skupnost:

* Aktivnosti in rezultati so bili skozi celotno obdobje projekta in bodo tudi po tem razširjeni med starše. Ti so bili seznanjeni s projektom in njegovim namenom. Možnosti merjenja vpliva nanje nimamo, vendar pričakujemo, da bodo dijaki znanje in ugotovitve prenesli tudi na svoje družinsko in socialno okolje.
* Pri virtualni mobilnosti v Izoli smo v okviru projekta sodelovali z izolskim TIC-om, Rižanskim vodovodom Koper, Morsko biološko postajo in Ribogojnico Fonda, še prej pa smo navezali stike z Občino Izola, Fakulteto za humanistične študije iz Kopra ter še nekaterimi drugimi ustanovami.

1. **RAZŠIRJENJE, UPORABA REZULTATOV, VALORIZACIJA IN TRAJNOST**

V celotnem obdobju trajanja projekta smo širili informacije o samem projektu (namen in cilje, partnerstvo, aktivnosti) in predstavljali rezultate projekta. Informacije smo širili med dijaki, njihovimi starši, drugimi ciljnimi skupinami ter različnimi deležniki.

Rezultate aktivnosti smo redno širili, da bi ohranili zanimanje za projekt. V ta namen smo vzpostavili spletno stran projekta na spletni strani šole <http://projektsizejen.splet.arnes.si/> eTwining - TwinSpace projekta: <https://twinspace.etwinning.net/72106/home>. Spletne strani in drugi materiali so opremljeni z logotipom Erasmus+ ter logotipom projekta.

Na spletnih straneh in portalu eTwinning so v digitalni obliki dostopna vsa učna gradiva, predstavitve rezultatov, poročila o izmenjavah, prispevki o lokalnih aktivnostih, zapisniki mednarodnih projektnih srečanj, fotografije in videoposnetki različnih aktivnostih, ki so nastali v različnih fazah projekta. Spletne strani bodo po koncu projekta ostale odprte in prosto dostopne. Vsi rezultati, poročila, učna gradiva bodo še naprej na voljo javnosti.

V širši javnosti smo projekt razširjali na dnevih odprtih vrat, informativnih dnevih, preko časopisnih prispevkov in televizijskih prispevkov.

Po zaključenem projektu bomo ob ponovni vrnitvi k klasičnemu pouku rezultate prikazali tudi ostalim dijakom, saj jim želimo na ta način tudi pokazati, kaj smo v projektu naredili, kako smo dejavnosti kljub težavam izpeljali in glede na to, da z istimi partnerji sodelujemo tudi v novem projektu Erasmus+ One, Two, Tree! Plant and Let it Grow na ta način tudi pritegniti nove dijake, ne samo v smeri gastronomija in turizem temveč tudi v smeri predšolska vzgoja.

Izvedene aktivnosti razširjanja:

* Seznanitev dijakov in njihovih staršev, zaposlenih s projektom, s predstavitvijo ciljev projekta in predvidenih aktivnosti ter s sodelujočimi partnerskimi šolami.
* Predstavitev projekta in aktivnosti ob organizaciji kuharskega tekmovanje za osnovnošolce “Zlata kuhalnica« dne 26. 5. 2019.
* Predstavitev projekta in aktivnosti v projektu staršem in učencem osnovnih šoli, ki je potekala na Dnevu odprtih vrat dne, 24. 10. 2019.
* Vzpostavitev spletne strani projekta na spletni strani šole: <http://projektsizejen.splet.arnes.si/>z osnovnimi informacijami o projektu ter novicami in materiali.
* Vzpostavitev eTwining - TwinSpace projekta: <https://twinspace.etwinning.net/72106/home>.
* Predstavitev zaposlenim aktivnosti in rezultate projekta ter predstavitev programa aktivnosti učenja, poučevanja in usposabljanja v Izoli z zadolžitvami učiteljev, na pedagoški konferenci.
* Sodelovanje na razrednih urah vseh oddelkov s predstavitvijo dijakom dosedanjih aktivnosti in rezultatih.
* Prispevki v medijih o dogajanju med samim projektom in predstavitev zaključka projekta v časopisih Mandrač in Primorske novice.
* Poročanje zaposlenim o poteku aktivnosti učenja, poučevanja in usposabljanja v Izoli ter o programu nadaljnjih aktivnosti v sklopu projekta na pedagoški konferenci.
* Predstavitev projekta in aktivnosti ter rezultatov v projektu staršem in učencem osnovnih šol, ki je potekala na Informativnem dnevu šole dne, 14. in 15. 2. 2020.
* Sodelovanje na razrednih urah vseh oddelkov s predstavitvijo dijakom dosedanjih aktivnostih in rezultatov o telesni aktivnosti dijakov ter predlogi za povečanje telesne aktivnosti.

Ob zaključku projekta Erasmus+: As-tu-soif? Are you Thirsty? Ali si žejen?, ugotavljamo velik doprinos vsem sodelujočim v projektu. Ankete ob zaključku virtualne mobilnosti v Sloveniji so nam pokazale, da so vse države in udeleženci veliko pridobile s samim projektom.

Vsi udeleženci projekta smo pridobili na svoji osebnostni rasti, saj smo izboljšali svoje komunikacijske sposobnosti, IKT znanja in socialne veščine.

V pedagoški proces se je vnesla evropska dimenzija in krepitev pomena Evropske unije.

Projekt, poleg prednosti, prinaša udeležencem tudi veliko priložnosti: izboljšanje učnih rezultatov, lažjo interakcijo med sodelujočimi in večjo možnost zaposlovanja doma in v tujini Večjih težav pri izvajanju projekta in sodelovanju s partnerskimi organizacijami nismo imeli.